Karl Madis

Karl Madis (sündinud 23. novembril 1959 Tallinnas) on eesti laulja.

Lauljateed alustas ta lastekooris Ellerhein. Tallinna Pioneeride Palees õppis ta viiulimängu. Popmuusika juurde tuli ta juba koolipäevil, esimesed esinemised solistina olid tal 1975. aastal Tallinna 4. Keskkooli ansambliga. Georg Otsa nimelise Tallinna Muusikakooli estraadiosakonnas õppis ta saksofoni. Lõpudiplomi sai ta 1984. aastal.Biograafia. Karl Madise veebisait.

Ta valiti 1986. aastal ajakirja Noorus küsitluse järgi eesti populaarseimaks solistiks. Horre Zeigeri orkestriga ja muusikakooli bigbändiga esinemisel laulis ta igihaljast repertuaari. Rohkem tuntakse aga Karl Madist popsolistina. Talle sobivad moodsad tantsurütmid ja ballaadilikud lood. Oma esinemisse toob ta vaheldust suupilli, saksofoni, viiuli, klaveri ja kitarrisoolodega. Karl Madis on laulnud ansamblitega Energi (1978–1979), Mahavok (1982–1984) ja Karavan (1983. aastast).

1994. aastal võttis Karl Madis osa Eurovisiooni finaalvõistlusest, kus ta oli Silvi Vraidi taustalauljaks.

2002. aastal võitis ta Baltic-Nordic Harmonica Festivalil kromaatilise suupilli võistlusel esikoha.

Karl Madis on salvestanud üle 300 laulu.Laulja Karl Madis on naiste hulgas endiselt väga populaarne ja saab fännidelt kuumi sõnumeid. nelli.ee, 07.08.2016. 2004. aastal andis plaadifirma Hitivabrik välja Karl Madise kogumikalbumi "Eesti kullafond" (Karl Madis – 60 Parimat Laulu).

Isiklikku
pisi|Karl Madis 2017. aastalFoto: Jaan Künnap
Karl Madise vanim laps on meediategelane Carola Madis.

Ta on olnud abielus laulja Kersti Rosenbergiga, kellega tal on kaks poegaJaanus Kulli, Karl Madis: "Naised, hoidke oma mehi nii, et teil kodus ei oleks tülisid.", Õhtuleht, 25. august 2012, Glen Madis (sündinud 1989) ja Carl-Philip Madis, kes oli telesaate "Eesti otsib superstaari" viienda hooaja finalist. 

Tema neljas laps on Karl-Matthias (sündinud 2003) ja viies laps Carl Matheo (sündinud 2023).Karl Madis sai endast 38 aastat noorema kallimaga poja ja mõlgutab kihlumismõtteid ... kroonika.delfi.ee, 23.11.2023.

Viited

 Välislingid 
Ametlik koduleht
Karl Madis mullu saadud insuldist: olen elupäevad teadnud, et ma ei ole igavene. elu24.postimees.ee, 2. märts 2023.
 Merilyn Närep. Karl Madis 63-aastaselt lapse saamisest: insult on märk, et kui mitte nüüd, siis millal elu24.postimees.ee, 10. juuni 2023.
Karl Madis sünnitusmajas surnud pojast: on kahtlus, et ta võib isegi elada. menu.err.ee, 19. juuni 2023.

Kategooria:Eesti muusikud
Kategooria:Tallinna Kristiine Gümnaasiumi vilistlased
Kategooria:Sündinud 1959